b'\n_START_ARTICLE_\nCesar Ko\xc5\xa1o\n_START_SECTION_\nLegenda\n_START_PARAGRAPH_\nSodobni strokovnjaki so postavili pod vpra\xc5\xa1aj obstoj vsaj prvih devetih cesarjev; Ko\xc5\xa1ojev potomec cesar Sud\xc5\xbein je prvi, za katerega sklepajo, da je dejansko obstajal. Ime Ko\xc5\xa1o-tenno mu je bilo dodeljeno posmrtno v \xc4\x8dasu cesarja Kanmuja. Zgodovinarji ga obravnavajo kot "legendarno osebnost", saj so podatki o njegovem \xc5\xbeivljenju redki in pogosto nezanesljivi. \xc5\xa0ele vladavini cesarja Kinmeja v 6. stoletju lahko pripi\xc5\xa1emo preverljive datume, imena in \xc4\x8dasi vladanja zgodnjih cesarjev so bili potrjeni kot tradicionalni v \xc4\x8dasu cesarja Kanmuja, 50. vladarja dinastije Jamato. V Kod\xc5\xbeikiju in Nihon \xc5\xa0okiju sta zabele\xc5\xbeena samo njegovo ime in rodoslovje. Bil naj bi najstarej\xc5\xa1i sin cesarja Itokuja in princese Amanotojotocu, vnukinje kami Oki\xc5\xa1imimi._NEWLINE_Trenutno ima kljub pomanjkanju dokazov o obstoju lastno cesarsko posve\xc4\x8deno sveti\xc5\xa1\xc4\x8de (misasagi) z mavzolejem v Goseju, imenovano Vaki-no-kami no Hakata no jama no e no misasagi. Uvr\xc5\xa1\xc4\x8dajo ga kot \xc4\x8detrtega med osmimi nedokumentiranimi cesarji (\xe6\xac\xa0\xe5\x8f\xb2\xe5\x85\xab\xe4\xbb\xa3 "Ke\xc5\xa1\xc5\xa1i-ha\xc4\x8didaj"), za katere ne poznamo legend, povezanih z njihovimi \xc5\xbeivljenji._NEWLINE_D\xc5\xbeien je dokumentiral, da je vladal iz pala\xc4\x8de Ikekokoro-no-mija pri Vaki-no-kamiju, del kasnej\xc5\xa1e province Jamato. Bil je \xc5\xa1ele drugi ali tretji sin cesarja Anneja, razlogov za njegovo zasedbo prestola pa ni navedenih. Njegovo posmrtno ime pomeni "utele\xc5\xa1enje nabo\xc5\xbenosti". Ni dvoma, da je ime kitajsko po obliki in budisti\xc4\x8dno po implikaciji, kar nakazuje, da je bilo pridano stoletja kasneje, v \xc4\x8dasu, ko so bile v Kod\xc5\xbeiki zapisane legende o dinastiji Jamato.'